
 REPUBLIKA E SHQIPËRISË
MINISTRIA E EKONOMISË DHE INOVACIONIT
AGJENCIA KOMBËTARE E PUNËSIMIT DHE AFTËSIVE
  
THIRRJE PËR OPERATORË EKONOMIKË
Për ofrimin e shërbimeve organizative dhe logjistike për zhvillimin e Panairit të Artizanatit, Panairit të Punës dhe Tryezës së Rrumbullakët në Lezhë
Data e zhvillimit të aktiviteteve: 3&4 Dhjetor 2026
Vendi: Rajoni i Lezhës, Shqipëri
1. Konteksti dhe qëllimi i thirrjes
Agjencia Kombëtare e Punësimit dhe Aftësive (AKPA), në kuadër të zbatimit të projektit “Nxitja e punësimit dinjitoz për të rinjtë dhe personat e papunë në zonën ndërkufitare të Malit të Zi dhe Shqipërisë”, financuar nga Bashkimi Evropian në kuadër të Programit IPA për Bashkëpunimin Ndërkufitar Mali i Zi–Shqipëri 2014–2020, me referencë të Marrëveshjes së Grantit CFCU/MNE/281, fton operatorët ekonomikë të interesuar të paraqesin ofertat e tyre për ofrimin e shërbimeve organizative, logjistike dhe teknike për zhvillimin e aktiviteteve të projektit në rajonin e Lezhës.
Projekti zbatohet në bashkëpunim me World Vision Albania, në cilësinë e partnerit lider, Agjencinë e Punësimit në Malin e Zi dhe AKPA-në, si partnerë të projektit, si dhe Drejtorinë Rajonale të AKPA-së, Lezhë, në cilësinë e partnerit të asociuar.
Qëllimi i aktiviteteve është promovimi i zejeve tradicionale dhe produkteve artizanale vendase, lehtësimi i lidhjeve ndërmjet punëkërkuesve dhe punëdhënësve, si dhe forcimi i bashkëpunimit ndërmjet institucioneve publike, bizneseve, artizanëve dhe aktorëve të tjerë të tregut të punës.
2. Objekti i thirrjes
Objekti i kësaj thirrjeje është përzgjedhja e një operatori ekonomik për ofrimin e shërbimeve të nevojshme për planifikimin operacional dhe realizimin e tri aktiviteteve të projektit, të cilat do të zhvillohen më datë 3&4 Dhjetor 2026,, në rajonin e Lezhës:
1. Organizimi i Panairit të Artizanatit.
2. Organizimi i Panairit Rajonal të Punës.
3. Organizimi i Tryezës së Rrumbullakët me aktorët e interesit.
Operatori ekonomik do të jetë përgjegjës për sigurimin dhe koordinimin e shërbimeve të nevojshme për zhvillimin e aktiviteteve, në përputhje me kërkesat teknike dhe organizative të përcaktuara nga AKPA.
3. Shërbimet dhe specifikimet teknike
Operatori ekonomik duhet të ofrojë shërbimet e mëposhtme:
	Nr.
	Shërbimi
	Kërkesat kryesore

	1
	Sigurimi i ambienteve
	Sigurimi i një ambienti të përshtatshëm për zhvillimin e Panairit të Artizanatit dhe Panairit të Punës, me kapacitet për të akomoduar njëkohësisht pjesëmarrësit, ekspozuesit dhe vizitorët. Ambjenti duhet të mundësojë vendosjen e stendave për akomodimin e 40 artizanëve dhe 30-40 biznesve të rajonit, në një konfigurim ekuivalent të dakordësuar me AKPA-në. 
Sigurimi i një ambienti të veçantë për Tryezën e Rrumbullakët, me kapacitet orientues për 25–30 pjesëmarrës. Ambientet duhet të kenë ndriçim, energji elektrike, akses të përshtatshëm, tualete dhe kushte të përshtatshme për zhvillimin e aktiviteteve. Mundesi per prezantimin e materialeve, pajisje me projektor, laptop. 

	2
	Mobilimi dhe pajisja e ambienteve
	Sigurimi dhe montimi i tavolinave, karrigeve dhe elementeve të tjera të nevojshme për organizimin e aktiviteteve. Për panairet duhet të parashikohen tavolina ekspozimi për artizanët dhe bizneset pjesëmarrëse, si dhe karrige sipas nevojës. 
Për Tryezën e Rrumbullakët duhet të sigurohen tavolina dhe karrige për pjesëmarrësit, si dhe tavolinë për panelin dhe moderatorin, në përputhje me formatin përfundimtar të aktivitetit.

	3
	Stendat ekspozuese dhe brandimi
	Sigurimi, montimi dhe çmontimi i minimumi 40 stendave/ hapësirave të dedikuara për artizanët dhe  40 stendave/ hapësirave të dedikuara për bizneset, sipas planimetrisë së miratuar nga AKPA. Si standard orientues, stendat individuale mund të kenë përmasa rreth 2 × 2 m, ose të përshtaten me hapësirën e disponueshme. Çdo stendë duhet të pajiset me tavolinë ekspozimi, 2 karrige dhe tabelë identifikuese me emrin e artizanit/biznesit. Të parashikohet brandimi vizual i stendave, me elemente grafike të njëtrajtshme, titujt përkatës dhe logot e AKPA-së, Bashkimit Evropian dhe partnerëve të projektit, në përputhje me udhëzimet e komunikimit dhe dukshmërisë së projektit. Të përfshihet prodhimi, transporti, montimi dhe çmontimi i elementeve të brandimit.

	4
	Skena dhe zona qendrore e aktivitetit
	Sigurimi dhe instalimi i një platforme/skenë të përshtatshme për ceremoninë e hapjes, përshëndetjet institucionale dhe prezantimet. Skena të pajiset me podium folësi, nëse kërkohet, dhe elemente vizuale të branduara me emrin e projektit dhe titullin e aktivitetit. Përmasat dhe konfigurimi të përcaktohen sipas ambientit dhe numrit të folësve. Të përfshihet montimi dhe çmontimi.

	5
	Sistemi audio – foni
	Sigurimi dhe instalimi i një sistemi profesional fonie, të përshtatshëm për ambientin dhe numrin e pjesëmarrësve, që përfshin bokse akustike, mikser audio, kabllot dhe pajisjet përkatëse. Sistemi duhet të garantojë dëgjueshmëri të qartë gjatë ceremonisë së hapjes, prezantimeve dhe Tryezës së Rrumbullakët. Të përfshihet operator teknik gjatë gjithë aktivitetit.

	6
	LED wall dhe pajisjet e prezantimit
	Sigurimi dhe instalimi i pajisjeve  LED wall me përmasa të përshtatura me ambientin, për shfaqjen e materialeve vizuale, prezantimeve, videove dhe identitetit vizual të projektit. LED wall duhet të jetë i pajisur me kontrolluesin përkatës, kabllot dhe lidhjet e nevojshme. Të sigurohet laptop dhe pajisje për prezantim, si dhe lidhja me sistemin audio. Të përfshihet operator teknik për instalimin, testimin dhe funksionimin e pajisjeve gjatë aktivitetit. 

	7
	Brandimi i përgjithshëm i aktivitetit
	Konceptimi grafik, përgatitja dhe prodhimi i elementeve të identitetit vizual të aktivitetit, duke përfshirë një sfond kryesor të branduar për skenën ose zonën e hapjes, sinjalistikën orientuese, tabelat identifikuese, materialet grafike për stendat dhe elementet e tjera të nevojshme. Të gjitha materialet duhet të respektojnë manualin e komunikimit dhe dukshmërisë së Bashkimit Evropian dhe kërkesat e AKPA-së. Materialet grafike duhet të miratohen nga AKPA përpara prodhimit.

	8
	Shërbimi i kateringut
	Ofrimi i shërbimit të pushimit të kafesë dhe drekës për pjesëmarrësit, sipas agjendës së miratuar. Si sasi orientuese, të parashikohet shërbim për deri në 100 pjesëmarrës, me mundësi përshtatjeje sipas listës përfundimtare të pjesëmarrësve. Pushimi i kafesë të përfshijë kafe, çaj, ujë dhe produkte të lehta shoqëruese. Dreka të përfshijë menu të përshtatshme, ujë dhe shërbimin përkatës. 

	9
	Organizimi dhe mbështetja logjistike

	Koordinimi me AKPA-në për përgatitjen e planimetrisë së panaireve, vendosjen e stendave, përcaktimin e zonës së skenës, qarkullimin e pjesëmarrësve dhe organizimin e hapësirave. Sigurimi i personelit mbështetës për pritjen, orientimin dhe regjistrimin e pjesëmarrësve, sipas nevojës. Operatori duhet të garantojë gatishmërinë e ambienteve dhe pajisjeve përpara fillimit të aktivitetit, si dhe mbështetje gjatë gjithë kohëzgjatjes së tij.

	10
	Transporti, montimi dhe çmontim
	Transporti në vendin e aktivitetit i të gjitha materialeve, pajisjeve, stendave dhe elementeve të brandimit; montimi dhe testimi përpara aktivitetit; çmontimi dhe largimi pas përfundimit të tij. 

	11
	Dokumentimi teknik dhe vizual
	Sigurimi i fotografimit të aktiviteteve dhe dokumentimi vizual i zhvillimit të tyre, nëse përfshihet në ofertën e kërkuar nga AKPA. Materialet fotografike duhet të dorëzohen në format digjital dhe të jenë të përdorshme për dokumentimin e projektit dhe raportimin përkatës, duke respektuar kërkesat për mbrojtjen e të dhënave personale.

	12
	Realizimi i dy takimeve me partneret lokale
	Sigurimi i një ambienti të përshtatshëm për zhvillimin e dy takimeve rajonale me pjesemarrjen e punekerkuesve , perfaqesuesve te ndermarrjeve dhe perfaqesues nga partneret lokale. 
Takimet do te zhvillohen sipas organizimit nga DRAKPA Lezhe dhe per pjesemarresit ( nga 25-30 persona) do te ofrohet dhenie kafe, caj, kapucino te shoqeruara me biskota, uje, leng frutash . 


Kërkojmë të na vini në dispozicion ofertën tuaj për shërbimin e kërkuar, sipas përcaktimeve më poshtë:
4. Agjenda orientuese e aktiviteteve
Aktivitetet do të zhvillohen sipas një agjende paraprake, e cila do të konfirmohet në koordinim me AKPA-në dhe partnerët e projektit.
	Dita e Parë

	Ora
	Aktiviteti

	
	

	10:00–10:30
	Regjistrimi i pjesëmarrësve

	10:30–11:30
	Ceremonia e hapjes dhe vizitë në stendat e panaireve

	11:30–11:45
	Pushim kafeje dhe ndërveprim

	12:00–13:30
	Tryeza e Rrumbullakët 

	13:30–14:00
	Rekomandime dhe diskutime përmbyllëse

	14:00–14:30
	Dreka dhe mbyllja e aktiviteteve

	

	Dita e Dytë 

	Ora
	Aktiviteti

	09:30–10:00
	Regjistrimi i pjesëmarrësve

	10:00–13:00
	Zhvillimi i panaireve dhe i takimeve informuese mbi mundësitë e punësimit 

	13:00–13:30
	Pushim kafeje dhe dreke

	13:30–14:00
	Mbyllja e aktiviteteve

	

	Gjate muajit dhjetor / dy tryeza te perbashketa me partneret lokale 

	Ora
	Aktiviteti

	09:30–10:00
	Regjistrimi i pjesëmarrësve

	10:00–13:00
	Zhvillimi i  takimeve informuese mbi mundësitë e punësimit dhe tregun lokal te punes 

	13:00–14:00
	Pushim kafeje dhe dreke

	
	



5. Argumentimi i kritereve teknike:
[bookmark: _Hlk234939682]Duke marrë në konsideratë që procedura zhvillohet në kuadër të Grant-Agreement, me nr. CFCU/MNE/281, në zbatim të projektit “Nxitja e punësimit dinjitoz për të rinjtë dhe personat e papunë në zonën ndërkufitare të Malit të Zi dhe Shqipërisë”, të financuar në kuadër të programit IPA CrossBorder Cooperation Program Montenegro-Albania 2014-2020 dhe marrëveshjes me nr. prot. 272 datë 30.01.2025 të nënshkruar nga Agjencia Kombëtare e Punësimit dhe Aftësive dhe World Vision Albania, për hartimin e kritereve të përgjithshme për kualifikim jemi bazuar në disa nga kriteret e përcaktuara në Ligjin e Prokurimit Publik Nr.162, datë 23.12.2020 “Për prokurimin publik”, i ndryshuar, në  VKM nr. 285, datë 19.5.2021 “Për Miratimin e Rregullave të Prokurimit Publik”, i ndryshuar si dhe ne percaktime te marreveshjes se larte permendur. 

6. Kriteret e përgjithshme të pranimit/kualifikimit
Kriteret e pergjithshme të kualifikimit:
Ofertuesi deklaron se:
a)   është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçëm nё rastin e një organizate jofitimprurëse, ka në fushën e veprimtarisë objektin e prokurimit, dhe ka statusin aktiv;
b) nuk është në proces falimentimi (status aktiv);
c) nuk është dënuar për ndonjë vepër penale, në përputhje me nenin 76/1 të LPP-së;
ç) personi (personat) që veprojnë si anëtar i organit administrativ, drejtori ose mbikëqyrësi, aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale, të përcaktuar në nenin 76/1 të LPP-së;
d) nuk është dënuar me vendim gjyqësor të formës së prerë në lidhje me veprimtarinë 
profesionale;
dh nuk ka pagesa te pashlyera të taksave dhe kontributeve të sigurimeve shoqërore, ose ndodhet në një prej kushteve të parashikuara në nenin 76/2 të LPP-së;
dh) kryen aktivitetin në përputhje me kërkesat e legjislacionit në fuqi.
e) nuk ka në cilësinë e anëtarit të organit të administrimit, drejtues ose mbikëqyrës i atij, aksionar ose ortak, ose me kompetenca përfaqësuese, vendimmarrjeje ose kontrolluese brenda tij persona të cilët janë/kanë qenë në këtë cilësi në një operator ekonomik të përjashtuar nga e drejta për të përfituar fonde publike, me vendim të Agjencisë së Prokurimit Publik, gjatë kohës që ky vendim është në fuqi.

Këto kritere duhet të përmbushen me paraqitjen e Formularit Përmbledhës të operatorit ekonomik. 

Ofertuesi duhet të dorëzojë:

1.  QKB , ekstrakt
2.   Formularin e Ofertës i firmosur dhe i vulosur. 
3. Deklaratë e firmosur dhe vulosur nga Administratori i subjektit mbi përmbushjen e specifikimeve teknike.
4.  Llogarine bankare 
5. Operatori ekonomik duhet të paraqesë një deklaratë ku merr përsipër të kryej montimin dhe transportimin e materialeve ne ambjentete ku do te zhvillohet aktiviteti 
6. Vertetim per shlyerjen e detyrimeve per energjine elektrike. 
7.  ISO 9001-2015 Sistemi i menaxhimit te cilesise 
[bookmark: _Hlk184208923]8. Operatori duhet te disponoje fatura te cdoganimit ose blerjes te mallrave LED, Foni/Sistem ndricim. 
9.Operatori ekonomik duhet te kete te punesuar te pakten 3 punonjes te vertetuar me liste pagese.
10. Operatori duhet te paraqese kontrata per pune te ngjashme ne  (tre) viteve të fundit nga data e publikimit të thirjes, 
a) Kur shërbimet e ngjashme janë realizuar me ente publike, operatori ekonomik duhet të paraqesë vërtetime të lëshuara nga një ent publik për përmbushjen me sukses të kontratës, ku të shënohen vlera, afati i përfundimit të kontratës, ose/dhe fatura tatimore të shitjes, të plotësuara sipas kërkesave të legjislacionit në fuqi, ku shënohen datat, shumat dhe shërbimet e realizuara. 
b) Kur shërbimet e ngjashme janë realizuar me subjekte private, operatori ekonomik duhet të paraqesë si dëshmi fatura tatimore të shitjes, të plotësuara sipas kërkesave të legjislacionit në fuqi, dhe të deklaruara në organet tatimore, ku shënohen datat, shumat dhe shërbimet e realizuara. 
11. Operatori duhet te disponoje mjetet e punes me dokumenta pronesie ose kontrata sherbimi per materialet LedWall, foni, stage, stenda. 
Shënim: Në se Operatori Ekonomik i klasifikuar i pari nuk do të plotësojë  kushtet për kualifikim të vendosura,  Autoriteti Kontraktor do të s’kualifikojë kandidatin/ofertuesin edhe pse me ofertën e vlerësuar të rregullt dhe me çmimin më të ulët. Në vazhdim kontrata do t’i akordohet ofertuesit vijues në klasifikimin përfundimtar, i cili do të plotësojë kushtet e vendosura nga Autoriteti Kontraktor.
Konfirmimet për vazhdimësinë e procesit
Çdo Operator Ekonomik ftohet të dorëzojë ofertë. Konfirmimet duhet të vijnë  të mbyllura në zarf jotransparent, të firmosur, vulosur, me emrin dhe adresën e Autoritet Kontraktor “Mos e hapni, me përjashtim të rastit kur është i pranishëm komisioni i vlerësimit të ofertave dhe jo përpara datës 20.11.2026 ora 12:00 
Ato duhet të dorëzohen nga përfaqësuesit e operatorit ekonomik, pranë zyrës së protokollit të AKPA, brenda orës në datën e përcaktuar. Në rast të kundërt ato do të refuzohen dhe nuk do të merren për shqyrtim. 
Oferta ekonomike do të jetë e paraqitur në monedhën Lek pa TVSH dhe TVSH do të jetë e përcaktuar në një zë të vecantë në ofertë.
Emri dhe adresa e autoritetit kontraktor: Emri: Drejtoria Qendrore e Agjencise Kombetare te Punesimit dhe Aftesive, Adresa: Bulevardi “Balram Curri”,1004, Tiranë  
Adresa e Internetit: www.puna.gov.al. e-mail:kontakt@akpa.gov.al.
Kriteret e vlerësimit: 
Komisioni i vlerësimit te ofertave  do të beje vleresimin   në bazë të pikëve. 

· Kapaciteti Teknik dhe professional : 25 pikë
· Propozimi Teknik dhe metodologjia: 25 pikë
· Oferta financiare: 50 pikë  

 
Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës, shoqëruar me dokument identifikimi.
Kontrata do t’i akordohet atij organi që ka dorëzuar ofertën e vlerësuar si më e mira, bazuar në kriteret e përcaktuara në këtë dokumentacion.
Mbetemi në pritje të ofertave tuaja,

[bookmark: _GoBack]
SEKSIONI :	LISTA E SHTOJCAVE 
	
Shtojca 1. Formulari i Ofertës  
 Shtojca 2. Listat e Çmimeve të Shërbimeve
Shtojca 3 :Formulari i Deklaratës mbi konfliktin e interesit 


























	[bookmark: _Toc446068660][bookmark: _Toc500691734][bookmark: _Toc500694051][bookmark: _Toc500694495][bookmark: _Toc500695890][bookmark: _Toc500696008][bookmark: _Toc500700043][bookmark: _Toc500702705][bookmark: _Toc501196216][bookmark: _Toc501196788][bookmark: _Toc69932212][bookmark: _Toc72826932]Shtojca 1. 
(Shtojcë për t’u paraqitur nga organi i masmedias/agjencia e specializuar)
FORMULARI I OFERTËS 

	Data:
Objekti i procedurës :
THIRJE PER OPERATORE EKONOMIKE ME OBJEKT:
Për ofrimin e shërbimeve organizative dhe logjistike për zhvillimin e Panairit të Artizanatit, Panairit të Punës dhe Tryezës së Rrumbullakët në Lezhë
Për: Agjencia Kombetare e Punesimnit dhe Aftesive 
Emri i ofertuesit dhe NIPT-i …………………………………


   Ne, të nënshkruarit, deklarojmë se: 
(a) Kemi konsultuar dhe nuk kemi asnjë rezervë për thirjen e publikuar  si dhe dokumetacionin e përcaktuar për procedurën me objekt: Thirje per operatore ekonomike te publikuar ne faqen online te AKPA, përfshirë sqarimet dhe Shtojcat e nxjerra.
(b) Ne [vendos emrin e Operatorit Ekonomik ) , nuk jemi në të përjashtuar nga e drejta për të fituar kontrata publike dhe jemi në përputhje me kërkesat e kualifikimit dhe kërkesat specifike të kontratës siç specifikohet në  Thirje per operatore ekonomike te publikuar ne faqen online te AKPA
(c) Ne ofrojmë të kryejmë për AKPA te gjitha sherbimet në përputhje me  Thirrje per operatore ekonomike te publikuar ne faqen online te AKPA 
      (d)    Oferta jonë është në përputhje me dokumentet e mëposhtme:
1. Thirje per operatore ekonomike te publikuar ne faqen online te AKPA 
2. Kriteret e Përzgjedhjes;
3. Termat dhe kushtet e përcaktuara në ftesë;
4 . Listat e Çmimeve të Shërbimeve.
(e) Çmimi total i Ofertës sonë, pa TVSH, është: ------------- 
(f) Çmimi total i Ofertës sonë, me TVSH, është: ------------- 

	Emri i përfaqësuesit të ofertuesit
	

	Nënshkrimi
	

	Vula
	

	Datë _________________ 
	




	[bookmark: _Toc72826933][bookmark: _Toc500691736][bookmark: _Toc500695891][bookmark: _Toc500696011][bookmark: _Toc500700045][bookmark: _Toc500702707][bookmark: _Toc501196790][bookmark: _Toc69932213]Shtojca 2. 
(Shtojcë për t’u paraqitur nga operatori ekonomik)
LISTA E ÇMIMEVE TË SHËRBIMEVE


	Data: 	

	Objekti i procedurës ____________________________________
THIRJE PER OPERATORE EKONOMIKE ME OBJEKT:
Për ofrimin e shërbimeve organizative dhe logjistike për zhvillimin e Panairit të Artizanatit, Panairit të Punës dhe Tryezës së Rrumbullakët në Lezhë
Monedha: ____________
Në rast të mospërputhjes midis çmimit për njësi dhe totalit, këto do të rregullohen si vijon:
1. Autoriteti/Enti Kontraktor kontrollon ofertat e paraqitura nëse kanë gabime arithmetike. Nëse ofertat rezultojnë me gabime arithmetike, autoriteti/enti i korrigjon këto gabime si më poshtë:
(a) Nëse ka një mospërputhje midis çmimit për njësi dhe çmimit total, që rezulton nga shumëzimi i çmimit për njësi me sasinë, çmimi për njësi do të mbizotërojë dhe çmimi total do të ndryshohet përkatësisht.
(b) Nëse ka ndonjë mospërputhje në çmimin total, kur totali është shuma ose diferenca e nën-totaleve, çmimi nën-total mbizotëron dhe çmimi total korrigjohet bazuar në të.
(c) Nëse ka ndonjë mospërputhje midis fjalëve dhe numrave, shuma me fjalë do të mbizotërojë. Përjashtim nga ky rregull është situata kur shuma ka të bëjë me gabimin, i cili do të korrigjohet sipas pikave (a) dhe (b) më lart, prandaj në këtë rast shuma në numër mbizotëron dhe ajo me fjalë do të korrigjohet.
(d) Nëse ekziston një mospërputhje midis fjalëve dhe shifrave, shuma me fjalë do të mbizotërojë, përveç nëse shuma e shprehur me fjalë lidhet me një gabim aritmetik, rast në të cilin shuma në shifra do të mbizotërojë në bazë të (a) dhe (b) më sipër.
Në çdo rast, Ofertat me gabime aritmetike refuzohen kur:
- vlera absolute e të gjitha korrigjimeve është më shumë se 2% e vlerës së ofertës ekonomike të ofruar;
- vlera absolute e të gjitha korrigjimeve është më pak se 2%, por korrigjimi nuk pranohet nga ofertuesi.
Të gjithë artikujt në Formularin e Shërbimeve duhet të hidhen dhe tu vendoset çmimi i ofruar në Listën përkatëse të Çmimeve për sherbimet. 

	
	Nr.
	Përshkrimi
	Njësia
	Sasia
	Çmimi
	vlera 

	1
	Banera me printim mat dhe logot,,Printim pa bashkime me material 2.5 m x 0.50 m,i loguar   sipas kerkeses se AKPA , per stendat e panairit te punes
	cope
	50
	
	

	2
	Banera me printim mat dhe logot,,Printim pa bashkime me material 2.5 m x 0.50 m,i loguar   sipas kerkeses se AKPA , per stendat e panairit te zejeve
	cope
	40
	
	

	3
	Marrje me qera panele Led Wall – otdoor, 5x 3 marrje me qera: specifikimet , me Pixel 4.8mm - dimesioni 500x1000x72mm), rezolucioni (104 gjerësi x 208 lartësi pixels), Pesha/panel 13.5 kg, Fuqia mesatare 360Watt, Fuqia max/m2 720w me mundësi procesimi 4K, vendosur ne pavionin e percaktuar. 3 pajisje Led Wall per dy dite 
	m2
	60
	
	

	4
	Marrje stenda me qera 
	cope 
	6
	
	

	5
	Marrje karrrige me qera 
	 cope
	200
	
	

	6
	Marrje tavolina me qera 
	 cope
	90
	
	

	7
	Baner prezantues  per ekspozim 
	m2
	25
	
	

	8
	Marrje me qera :Stage me permasat 4 mx 2 m, i  ngritur 0.20 m nga toka
	set
	1
	
	

	9
	Marrje me qera : Sistem foni me qera , per mbulimin e te dyja ambjenteve  rreth 500 m2, dy mikrofona statike dhe 2 mikrofona wifi 
	set
	1
	
	

	10
	Marrje me qera Ndricues anesore per te dyja sallat  
	set
	4
	
	

	11
	 Fotograf&Kameraman
	Nr,
	2
	
	

	12
	Rroll-Up prezanrues, pajisje dhe baner
	cope
	6
	
	

	13
	Marrje me qera salle per takim te pajisur me tavoline, karrige per 50 pjesemarres , pajisur me projektor,Lap top, WIFI
	set
	1
	
	

	14
	Catering&pije jo alkoolike  per pjesemarresit ne panair 
	nr
	150
	
	

	15
	Dreke pune per pjesemarresit ne takim date 4 dhjetor 2026
	nr.
	40
	
	

	16
	Transport materiale 
	set
	2
	
	

	17
	 Prodhim struktura totem per ekspozim, (modeli AKPA) 
	cope
	30
	
	

	18
	 Forex per foltoren ,0,6 mx0, 4m  
	cope
	1
	
	

	19
	 Prodhim struktura kub, 0.6mx0.6mx0.6 m dhe veshje , 0.6mx0.6mx0.6 m 
	cope
	10
	
	

	20
	 Organizim dhe mbeshtetje aktivitet gjate muajit dhjetor, salle me qera  
	Nr.
	2
	
	

	21
	 Dhenie kafe, caj, leng frutash etj per pjesemarresit, 2 takime nga 25 pjesemarres.   
	nr.
	60
	
	

	
	Çmimi total (Shërbimet) 
	_____________

Shtojca 3. 
DEKLARATA
Mbi Konfliktin e Interesit
	Deklarata

	Në cilësinë e Operatorit Ekonomik, ne deklarojmë se jemi të vetëdijshëm për sa vijon:
Konflikti i interesit është një situatë e konfliktit midis detyrës publike dhe interesit privat të një zyrtari, në të cilën ai / ajo ka interesa private direkte ose indirekte që ndikojnë, ose që mund të ndikojë ose që duket se ndikojnë në kryerjen e padrejtë të detyrave dhe detyrimeve publike.
	Në përputhje me nenin 21, paragrafi 1, Ligji Nr. 9367, datë 07.04.2005, kategoritë e zyrtarëve siç parashikohen në Kapitullin III, Seksioni II, që janë absolutisht të ndaluara të përfitojnë drejtpërdrejt ose indirekt nga nënshkrimi i kontratave midis një pale dhe institucionit publik janë:
· Presidenti i Republikës, Kryeministri, Zëvendës Kryeministri, Ministrat, ose Zëvendësministrat, Deputetët, Gjyqtarët e Gjykatës Kushtetuese, Gjyqtarët e Gjykatës së Lartë, Kreu i Kontrollit të Lartë të Shtetit, Prokurori i Përgjithshëm, Gjyqtarët dhe Prokurorët në nivelin e Gjykatës së Shkallës së Parë dhe Gjykatës së Apelit, Avokati i Popullit, Anëtarët e Komisionit Qendror të Zgjedhjeve, Anëtarët e Këshillit të Lartë të Drejtësisë, Inspektori i Përgjithshëm i Inspektoratit të Lartë të Deklarimit dhe Kontrollit të Pasurive dhe Konfliktit të Interesit, Anëtarët e Enteve Rregullatore (Këshilli Mbikëqyrës i Bankës së Shqipërisë, përfshirë Guvernatorin dhe Zëvendësguvernatorin; konkurrenca; telekomunikacioni; energjia elektrike; furnizimi me ujë; sigurimi; bonot; autoritetet e medias), sekretarët e përgjithshëm të institucioneve qendrore si dhe çdo zyrtar publik në çdo institucion publik pozicioni i të cilit është i barabartë me atë të Drejtori i Përgjithshëm, drejtuesit e organeve të administratës publike që nuk janë pjesë e shërbimit civil.

Për nëpunësit civilë të nivelit të mesëm, sipas nenit 31 dhe zyrtarët sipas nenit 32 të kreut III, seksionit 2 të këtij ligji, ndalimi në paragrafin 1 të këtij neni, për shkak të interesave private të zyrtarit, siç përcaktohet këtu të zbatohet vetëm në rast të lidhjes së kontratave brenda fushës dhe territorit të institucionit dhe juridiksionit të institucionit, ku punon zyrtari. Ky ndalim do të zbatohet edhe kur pala në kontratë është një institucion varësie.
Kur zyrtari është kryetar bashkie ose nënkryetar i një bashkie ose komune, ose kryetar i një këshilli rajonal, anëtar i këshillit përkatës, ose një zyrtar i lartë i menaxhimit të një njësie të qeverisjes vendore, ndalimi për shkak të interesave private të zyrtarit, specifikuar këtu, do të zbatohet vetëm në rastin e lidhjes së kontratave, nëse ka, me bashkinë, komunën ose rajonin ku zyrtari ushtron një detyrë të tillë. Ky ndalim do të zbatohet gjithashtu kur pala në kontratë është një institucion publik në varësi të kësaj njësie (neni 21, paragrafi 2, Ligji Nr. 9367, datë 07.04.2005).
Ndalimet e parashikuara në nenin 21, paragrafët 1, 2 të Ligjit Nr. 9367, datë 07.04.2005, me përjashtimet përkatëse, do të zbatohen në të njëjtën masë edhe për personat e lidhur me zyrtarin, d.m.th. bashkëshortin, bashkëjetuesin, fëmijët madhorë e prindërit e zyrtarit dhe të bashkëshortit dhe bashkëjetuesit.



Unë jam në dijeni të kërkesave dhe ndalimeve të parashikuara në Ligjin Nr. 9367, datë 07.04.2005 "Për Parandalimin e Konfliktit të Interesit në Ushtrimin e Funksioneve Publike", të ndryshuar, dhe aktet nënligjore të miratuara në bazë të tij nga Inspektorati i Lartë i Deklarimi dhe Kontrolli i Pasurive, si dhe Ligji Nr. 162/2020, datë 23.12.2020 "Për Prokurimin Publik".
        Në përputhje me to, unë deklaroj këtu se asnjë zyrtar publik, siç përcaktohet në Kapitullin III, Seksioni II të Ligjit Nr. 9367, datë 07.04.2005, dhe në këtë deklaratë, nuk ka ndonjë interes privat, direkt ose indirekt, me personin juridik që unë përfaqësoj këtu.



Emri, Mbiemri_________________
Firma ________________________
Vula__________________________
Data e dorëzimit të deklaratës _____________

